

***Morska biološka postaja Piran (MBP)*** *je bila ustanovljena leta 1969 kot enota Nacionalnega inštituta za biologijo iz Ljubljane. Podobno kot njen predhodnik Zavod za raziskovanje morja, ki je deloval že nekaj let poprej, je MBP nastala zaradi naraščajočega zanimanja za morje, a tudi zaradi dejanskih potreb - predvsem skrbi za okolje. Sprva je bila postaja usmerjena v raziskovanje lokalne flore in favne, sčasoma pa je prerasla v večjo enoto, ki je prenesla težišče dela tudi na ekološke, polucijske in danes že pretežno interdisciplinarne raziskave morja. Morska biološka postaja danes deluje kot edina raziskovalna skupina v Sloveniji, ki se ukvarja z znanstvenim in strokovnim delom v celoti vezanim na morje.*

**PRIDRUŽITE SE NAM na obisku Morske Biološke Postaje Piran (MBP)**

Univerza na Primorskem v sodelovanju z UIP Univerzitetnim razvojnim centrom in inkubatorjem Primorske organizira v okviru projekta ***UP Univerzitetni karierni center*** *(UP UKC)* neposredni obisk **Morske biološke postaje Piran (MBP)** za študente in brezposelne diplomante. Posamezen obisk študentov in diplomantov v delovna okolja je zasnovan tako, da se študentom in diplomantom omogoči podrobnejše spoznavanje z delovnimi procesi in načinom poslovanja v podjetju. Na dogodku bo zagotovljena predstavitev delodajalca in spoznavanje ključnih delovnih procesov, dodatno bodo lahko udeleženci predstavnikom podjetja postavljali vprašanja. Prav tako je obisk podjetja idealna priložnost za širitev lastne socialne mreže (kot vir pomembnih informacij ob vključevanju na trg dela.

**Dogodek bo v sredo 14.5.2014, s pričetkom ob 9.00 uri. Zbor udeležencev je pred UIP d.o.o. na Ferrarski 8 ob 8.00h. Organiziran bo brezplačen skupni prevoz za udeležence do Pirana, zato je število prijavljenih omejeno.** V nadaljevanju sledi natančnejši program poteka obiska:

|  |  |
| --- | --- |
| Ura | Vsebina programa |
| 8.45 h  | Zbor udeležencev dogodka pred MBP v Piranu (Fornače) |
| 9.00 – 9.30 h  | Srečanje s predstavnikom MBP, dr. Vlado Malačič |
| 9.30 h – 10.15 h | Predstavitev: Morska biodiverziteta, dr. Lovrenc Lipej |
| 10.15 h – 10.30 h | **Odmor** |
| 10.30 h – 10.50 h | Predstavitev: Genomika in morska biologija, dr. Andreja Ramšak |
| 11.50 h – 11.15 h | Ogled Morske biološke postaje, dr. Neža Koron, dr. Vlado Malačič |
| 11.15 h – 11.30 h | Ogled pod mikroskopom: Organizmi v morskem sedimentu, dr. Mateja Grego |
| 11.30 h – 13.00 h | Predstavitev programov in profilov diplomantov Univerze na Primorskem ter vsebin kataloga vseživljenjskega učenja. Predstavitev delovanja UP Univerzitetnega kariernega centra (B. Palčič, UP) in dejavnosti UIP (A. Medved, UIP). Odprta vprašanja in diskusija. |

Prijave sprejemamo najkasneje **do ponedeljka 12.5.2014,** na e-naslov: info@uip.si.

**Načrtujte svojo karierno pot že danes in spoznajte potencialne delodajalce!**